Hríb smrekový

Hríb smrekový alternatívne môže byť zastaraný názov hríba sosnového, pozri hríb sosnový.

leftHríb smrekovýNázvy tržných jedlých húb. In: Slovenské odborné názvoslovie č. 10 1954, S. 295  (staršie: hríb podborovník, ľudovo: smrekáč; lat. Boletus edulis v užšom zmysle, staršie: Boletus bulbosus) je jedlá huba z rodu hríb (Boletus) z čeľade hríbovité. Staršie sa niekedy zaraďoval ako súčasť druhu hríb obyčajný (Boletus edulis v širšom zmysle), a to niekedy pod slovenským názvom hríb obyčajný smrekovýMAJTÁNOVÁ, M. Zo slovenských ľudových názvov húb. In: Kultúra slova č. 7 1970. S. 247-249.

Rozsah druhu
Do druhu hríb smrekový (Boletus edulis v užšom zmysle) sa dnes zaraďujú aj nasledujúce taxóny, ktoré sa do začiatku 21. storočia niekedy uvádzali ako samostatné druhy:
hríb brezový (Boletus betulicola [1974]),
hríb smrekový bielyhttps://www.houbareni.cz/houba/hrib_smrkovy_bily (Boletus persoonii [1988]/ Boletus albus [1818] ),
Boletus quercicola [1978],
hríb šaštínsky/ hríb slovenský (Boletus slovenicus [1951] / Boletus sastinensis [1951]/ Boletus arenarius [1994])PARDOVIČ, J. MYKOLOGICKÉ POZNÁMKY Z OKOLIA JUSKOVEJ VOLE. In: Zborník výsledkov prác odborných sekcií XXVI. Východoslovenského tábora ochrancov prírody 2002  DRÁZDA, SMOTLACHA. Hřib slovenský čili šaštínský. In: Časopis čs. houbařů Mykologický sborník 28(7–8). 1951. S. 102–104.,
hríb kyjakovitý (Boletus clavipes [1974])
hríb citrónový (Poznámka: Tu uvedený ako poddruh) (Boletus citrinus [1863]/ Boletus venturii [1986]; občas považovaný za synonymum druhu Boletus clavipes);
a u niektorých súčasných autorov aj nasledujúce taxóny alternatívne zaraďované ako samostatné druhy: 
Boletus chippewaensis [1971]
Boletus fulvomaculatus [2001]
Boletus aurantioruber [2001]
Boletus pinetorum [2009]
(Vysvetlivka: V hranatej zátvorke je uvedený rok prvého opisu taxónu ako samostatného druhu)
Beugelsdijk DC, van der Linde S, Zuccarello GC, den Bakker HC, Draisma SG, Noordeloos ME. A phylogenetic study of Boletus section Boletus in Europe. Persoonia. 2008 Jun;20:1-7. doi: 10.3767/003158508X283692. Epub 2008 Feb 1. PMID: 20467482; PMCID: PMC2865352.Boletus edulis. In: Species Fungorum CATCHESIDE, P. S., CATCHESIDE D. E. A. Boletus edulis (Boletaceae), a new record for Australia. In: J. Adelaide Bot. Gard. 25 (2012) 5–10. S. 8 GERAULT, A. FLORULE EVOLUTIVE DES BASIDIOMYCOTINA DU FINISTERE HOMOBASIDIOMYCETES BOLETALES. Octobre 2005. Version 2.0 

Výskyt 
Rastie od polovice júna do konca októbra až do polovice novembra, najmä však na jeseň. Keď je teplé počasie, môže dokonca vyrásť aj koncom novembra alebo v decembri. Rastie v lesoch, najmä ihličnatých a najmä pod smrekmi alebo borovicami, ale aj v listnatých (napr. pod bukmi). Vyskytuje sa od nížin po vysokohorské oblasti, najčastejšie vo výške 300 - 900 m n. m., na neutrálnych a kyslých pôdach.

Opis 
Klobúk je široký 50-200 mm, spočiatku je belavý, neskôr hnedastý (prípadne červenkastohnedý), občas sivohnedý, často s úzkym belavým lemom; z iného hľadiska je najprv plstnatý, neskôr úplne lysý. Rúrky sú spočiatku belavé, neskôr zelenkasté alebo zelenkastožlté. Hlúbik má veľkosť 60 - 200 x 20 - 60 mm, spočiatku je bruškatý, neskôr kyjovitý či valcovitý, belavý až hnedastý. Sieťka (útvar v hornej tretine hlúbika) pokrýva len hornú polovicu hlúbika a je spravidla menej výrazná než pri hríbe dubovom. 

Využitie
Je to jedlá a vynikajúca huba, vhodná na sušenie i na mrazenie.

Je medzi hubármi veľmi obľúbená, pretože obyčajne rastie vo veľkých množstvách a neraz vytvára veľmi veľké plodnice. 

Zámena
Zámena je možná s ostatnými hubami z bývalého druhu hríb obyčajný, najviac azda s hríbom dubovým. 

Okrem toho je možná zámena s nejedlým a odporne horkým podhríbom žlčovým (Tylopilus felleus), s ktorým často rastie na spoločných lokalitách.

 Iné projekty 

 Galéria 

 Poznámky 

 Zdroje 

Kategória:Jedlé huby
Kategória:Mykorízne huby
Kategória:Hríbovité
Kategória:Najmenej ohrozené druhy